De Undernimming (Wytmarsum)

De Undernimming is in nôt- en pelmole yn it doarp Wytmarsum yn de gemeente Súdwest Fryslân. Eigner is de Stifting ta Behâld Monuminten yn 'e gemeente Súdwest Fryslân.

 Skiednis 
De Undernimming is in mealreeë stellingmole en waard yn 1850 boud, nei alle gedachten troch molemakker Van der Meer út Harns.  De mole waard ein jierren 1960 yn ferfallen tastân troch de lêste eigner oan de doetiidske gemeente Wûnseradiel ferkocht, dy't him yn 1970/1971 restaurearje liet. Dat barde ek yn 1994. 

Njonken de mole stie in wente dy't fanwegen brekfalligens yn 1973 ôfbrutsen waard, mar yn 1982 wer opboud is. 

 Beskriuwing 
It is in houten achtkante stellingmole, mei reid dutsen op in houten ûnderbou dy't mei planken potdeksele is. De wjukken hawwe in flecht fan 19 m en beide roeden binne mei it Systeem Fauël mei remkleppen útrisd. De Undernimming hat de status fan ryksmonumint.

 Sjoch ek 
 Mole yn Fryslân

 Keppeling om utens 
 Molendatabank oer De Undernimming
 De Hollandsche Molen oer De Undernimming yn Witmarsum

Kategory:Wytmarsum
Kategory:Mole yn Súdwest-Fryslân
Kategory:Ryksmonumint yn Súdwest-Fryslân
Kategory:Nôtmole
Kategory:Pelmole
Kategory:Stellingmole
Kategory:Bouwurk út 1850
Kategory:Mole yn Wûnseradiel
Kategory:Ryksmonumint yn Wûnseradiel